Suur Papa
Uku Arop (sündinud 28. veebruaril 1989, esinejanimedega Suur Papa, Papa Mef, AROP) on eesti räppar ja harrastussurfar. Alustanud räpparikarjääri 2013. aastal, pälvis ta Eesti 2017. aasta parima laulu muusikaauhinna räpplooga "Kiki Miki". Raadio 2 räppmuusikaauhindu oli ta võitnud varemgi. Ta on mänginud filmis "Nullpunkt" ja koos filmiga valminud draamasarjas. Tema hitid on "Kiki Miki" (2017) ja "Täna" (2017). Uku Arop on võitnud 2018. aasta Borjomi Surf Challenge'i purjesurfivõistluse.